ખતરનાક વાવાઝોડુ ફ્લોરેન્સ અમેરિકાના દક્ષિણી પૂર્વી રાજ્ય નોર્થ કેરોલિના સાથે ટકરાઈ ચૂક્યુ છે. ગુરુવારે સાંજે ફ્લોરેન્સ વાવાઝોડુ ટકરાતા જ સમગ્ર રાજ્યમાં ભારે વરસાદ ઉપરાંત જોરદાર પવન ફૂંકાવાનો સિલસિલો ચાલુ છે. વાવાઝોડાના કારણે નોર્થ કેરોલિનાના ઘણા વિસ્તારોમાં 11 ફૂટ ઉંચી લહેરો ઉઠી રહી છે. વાવાઝોડાના કારણે 158,000 થી વધુ ઘરો અને ઓફિસોમાં વિજળી ડૂલ થવાના આરે છે. જ્યારે પણ કોઈ વાવાઝોડુ કે તોફાન આવે તો તેનુ નામ પણ અજબ ગજબ આપવામાં આવે છે. શું તમે ક્યારેય વિચાર્યુ છે કે દુનિયાભરમાં જે વાવાઝોડા આવે છે તેમના નામ કેવી રીતે રાખવામાં આવે છે અને કઈ પ્રક્રિયા હેઠળ તેનુ નામ રાખવામાં આવે છે. આવો આજે તમને જણાવીએ કે કેવી રીતે તેનુ નામકરણ કરવામાં આવે છે. અમેરિકા અને પશ્ચિમના કેટલાક દેશોમાં તોફાન એપ્રિલથી નવેમ્બરની વચ્ચે આવે છે કારણકે તેને એટલાંટિક હરિકેન સિઝન કહેવામાં આવે છે.